ELÄMÄNI ON MENOSSA JOHONKIN 2/2
Entäpä jos me kaikki eläisimme määrätietoista elämää?
Onko elämälläsi jokin vakaumus, tarkoitus tai päämäärä, -
joka suuntaa sen kohti Jumalan suunnitelmaa?
Ihmisissä, jotka tietävät, minne ovat menossa, on jotain kiinnostavaa.
Kiitos seurastasi, arvostan sitä.
Jatkan aiheesta "Elämäni on menossa johonkin".
Jumala haluaa, että ohjaat elämääsi määrätietoisesti johonkin suuntaan.
Tuo määrätietoisuus nousee syvästä ja vahvasta vakaumuksesta.
EDELLISESSÄ JAKSOSSA
Saarnani aihe on "Elämäni on menossa jonnekin."
Onko sinun elämässäsi liikettä, onko se menossa jonnekin?
Luen jakeet 2. Tim. 1:8―14. Saarnani perustuu koko tähän jaejaksoon.
"Älä siis häpeä todistusta Herrastam- me äläkä minua, hänen vankiaan, -
vaan kärsi yhdessä minun kanssani vaivaa evankeliumin tähden, -
sen mukaan kuin Jumala antaa voimaa, hän, -
joka on meidät pelastanut ja kutsunut pyhällä kutsumuksella, -
ei meidän tekojemme mukaan, vaan oman aivoituksensa ja armonsa -
mukaan, joka meille on annettu Kristuksessa Jeesuksessa..."
Paavali puhuu Timoteukselle siitä, kuinka elää päättäväisesti -
tietoisena tarkoituksestaan ja pitämään kiinni uskostaan.
Näen näissä jakeissa ominaisuuksia, -
jotka ovat viehättäviä ja auttavat pysymään Jumalan tahdossa.
Ensimmäinen niistä on: Vakaumus saa aikaan uskollisuutta.
Paavali sanoo, ettei Timoteuksen tule koskaan hävetä Herraa -
tai Paavalia, Hänen vankiaan, -
vaan kärsiä hänen kanssaan. Ei Timoteuksen tarvitse tulla vankilaan, -
vaan Paavali haluaa tämän olevan tukenaan koko sydämestään.
Minua viehättää se, että ihminen on koko sydämestään uskollinen -
Jumalalle ja ihmisille, joita Jumala on hänen elämäänsä antanut.
Se on yksi hienoista asioista, jotka seuraavat syvää vakaumusta.
Toinen viehättävä asia, jonka näen näissä jakeissa, on se, -
että vakaumus synnyttää rohkeutta. Vakaumuksen täyttämästä elämästä -
seuraa arpia. Toisin sanoen siitä seuraa vastustusta ja taistelua.
Jos vakaumuksesi on vahva, pidät kurssisi vastustuksenkin aikana.
Paavali teki niin. Hän oli vankilassa vakaumuksensa, syvän uskonsa -
ja päättäväisyytensä vuoksi, -
mutta silti hän sanoi: "Tiedän, keneen uskon ja pysyn uskossani".
Se on todella voimallinen asia.
Kolmas asia.
Rohkeus ei lisää ainoastaan arpia, vaan myös omistautumista Jumalalle.
2. Tim. 1:9 "hän, joka on meidät pelastanut ja kutsunut -
pyhällä kutsumuksella, ei meidän tekojemme mukaan, -
vaan oman aivoituksensa ja armonsa mukaan, -
joka meille on annettu Kristuksessa Jeesuksessa ennen ikuisia aikoja"
Meidät on kutsuttu pyhällä kutsumuksella tai pyhään elämään, -
kuten eräs toinen käännös sanoo.
Onko pyhä elämä sellainen, joka on menossa johonkin suuntaan?
Tässä puhutaan omistautuneesta elämästä samassa jakeessa, -
jossa sanotaan, että meidät on pelastettu, kutsuttu ja armahdettu -
jotakin tarkoitusta varten.
Tässä ei ole kyse omista teoistamme, vaan Jumalan tarkoituksesta.
Uskon, että pyhä elämä ei ole sitä, että vannomme jatkuvasti -
uskollisuuttamme Jumalalle, jos elämällämme ei ole suuntaa.
Minusta se tarkoittaa, että elämme antautuneina Jumalalle -
valmiina seuraamaan Jeesusta, johtipa se meidät mihin tahansa.
Eräs nuori kaveri, Aidan, kirjoitti laulun nimeltä Close (Lähellä).
Laulu on albumilla Young & Free.
Jumalan voitelu on hänen yllään, ja laulu on yksi suosikeistani.
"Haluan olla lähellä Sinua..." Laulan paremmin kuin Aidan, vai mitä?
"Olen omistautunut ja antautunut vain palvomaan Sinua".
Olen iloinen siitä, että ylistämme ja että meidät tunnetaan ylistyksestä, -
mutta elämä ei ole pelkkää ylistyskokousta.
Se kestää 1,5 tuntia, ja sen jälkeen seuraa viikko elämää haasteineen.
Elämme todellisessa maailmassa, ja pyhän elämän eläminen -
ei ole vain ikuista ylistystä. Mietipä Mariaa, joka istui Jeesuksen jaloissa.
Marialla oli sisar, Martta, joka teki kaiken työn ja hermostui Marialle.
Maria edusti hartautta ja Martta tekoja.
Maria istui Jeesuksen jaloissa, mutta Jeesus sanoi, -
että Hänen tuli tehdä Isänsä tekoja ja käski seurata itseään.
Jeesus on aina liikkeellä, joten Hänen jaloissaan on vaikea roikkua.
Siksi pyhä ja omistautunut elämä on sitä, että omistaudumme -
sille tarkoitukselle, jonka vuoksi meidät on kutsuttu ja pelastettu.
Elämällämme on jokin suunta.
Lahjasi, aikasi, energiasi, varasi, resurssisi, elämäsi, terveytesi, -
avioliittosi ja perheesi on olemassa Hänen tarkoitustaan varten.
Kaikessa on kyse Hänen tarkoituksestaan.
Saarn. 3:11 "iankaikkisuuden hän on pannut heidän sydämeensä"
Iankaikkisuus tarkoittaa Jumalan istuttamaa käsitystä tarkoituksesta.
Eletään niin, että koska olemme omistautuneet Kristukselle, -
meillä on tarvittava energia elää kutsuttuina johonkin tarkoitukseen, -
ei vain pelastettuina.
Paavali tiesi, kuka oli ja ketä varten oli olemassa.
Käytän usein jaetta Ef. 1:1.
"Paavali, Jumalan tahdosta Kristuksen Jeesuksen apostoli, -
Efesossa oleville pyhille ja uskoville Kristuksessa Jeesuksessa."
Hän aloitti useimmat kirjeensä näin. Kuka olen? ―Paavali.
Mitä teen? ―Olen apostoli. Kenen? ―Kristuksen Jeesuksen.
Kenen tahdosta? ―Jumalan. Kenelle? ―Efesossa oleville pyhille.
Paavali tiesi, mistä ja kenestä hänen elämässään oli kyse.
Hän saarnasi ristiinnaulittua Kristusta ja eli pyhää elämää, -
mutta maksoi myös hinnan, kuten haaksirikot ja ruoskinnan.
Hänen elämällään oli suunta, ja siksi se innoittaa meitä tänäänkin.
Neljäs asia.
Uskon, että syvästä vakaumuksesta käsin eläminen saa meidät -
käyttämään lahjojamme täysillä.
Paavali kirjoittaa jakeessa 2. Tim. 1:11 -
"jonka julistajaksi ja apostoliksi ja opettajaksi minä olen asetettu."
Hän kutsuu itseään julistajaksi, apostoliksi ja opettajaksi.
Ne olivat hänen lahjansa, sinun lahjasi voivat olla jotain ihan muuta.
Kaikki luonnolliset ja yliluonnolliset lahjat tulevat Jumalalta. Jaak. 1:17 -
"Jokainen hyvä anti ja jokainen täydellinen lahja tulee ylhäältä, -
valkeuksien Isältä, jonka tykönä ei ole muutosta, ei vaihteen varjoa."
Jumala ei muuta mieltään. Hän ei anna sinulle lahjoja johonkin -
ja käytä sinua sitten johonkin muuhun. Ei Hän ole mikään skitsofreenikko.
"Jokainen hyvä anti ja jokainen täydellinen lahja tulee ylhäältä, -
valkeuksien Isältä, jonka tykönä ei ole muutosta, ei vaihteen varjoa."
Ihmisillä on tapana lokeroida meitä. Nuorena olin nuorisopastori.
Kiersin kaikki isot nuorisotapahtumat eri puolilla Australiaa.
Ne olivat evankelioivia tapahtumia, ja saarnasin evankeliumia.
Niinpä ihmiset sanoivat: "Brian on evankelista".
Toivon, että voin aina toimia myös evankelistana, -
mutta lokerointi voi olla ärsyttävää.
Elä niin, että elämäsi määrittelee sen, mitä lahjoja sinulla on, -
ja löydät lisää lahjoja, enemmän kuin osasit uskoakaan.
Anna elämäsi kertoa tarinasi.
Jos voitelusi on liike-elämässä, se näkyy, koska kannat siellä hedelmää.
Jos sinulla on voitelu johonkin asiaan, Jumala antaa siihen sopivia lahjoja.
Jakeessa Room. 12:3 sanotaan, että jokaisella on tietty määrä uskoa, -
ja jakeessa 6, että meidän tulee käyttää lahjoja uskomme mukaan.
Jos elämme vakaumuksemme mukaan ja elämällämme on suunta, -
emme pistä lahjojamme hyllylle, koska tarvitsemme niitä -
täyttääksemme Jumalan kutsun. Tarkoituksen täyttämä elämä -
on hieno asia myös siksi, että se antaa meille tyydytyksen.
Syvä tunne elämän tarkoituksesta saa jaksamaan elämän taisteluissa, -
ja jos uskollisuuttamme koetellaan, pysymme oikeiden ihmisten luona.
Jumalalle omistautuminen ei tarkoita sitä, -
että piileskelemme jossain ja olemme kaiken aikaa Jeesuksen kanssa, -
vaan sen ansiosta pystymme elämään niin, että täytämme kutsumuksemme.
Laulussa "Close" sanotaan: -
"Olen omistautunut ja antautunut vain palvomaan Sinua", -
mutta siinä sanotaan myös: "Seuraan Sinua, minne ikinä menet" -
ja: "pimeyden ja ahtauden läpi".
Seurataan Jeesusta, vaikka se merkitsee joskus vaikeita aikoja.
Eletään niin, että olemme noin sitoutuneet Jeesukseen.
Viides asia: Vakaumus saa aikaan varmuutta ja päättäväisyyttä.
2. Tim. 1:12 "...sillä minä tunnen hänet, johon minä uskon... -
Paavali tietää, keneen uskoo, ei vain mihin uskoo, ja on järkähtämätön, -
vaikka tulee kuolemaan pian.
Kristittyjen joukossa esiintyy kahdenlaista järkähtämättömyyttä.
Toinen syntyy syvästä vakaumuksesta, toinen dogmeista.
Ensimmäisessä meitä hallitsee se, keneen uskomme, -
toisessa taas se, mihin uskomme.
Jokaisen on hyvä tietää, kenestä ja mistä hänen elämässään on kyse, -
ja mitä tulee uskon perusasioihin, toivon, että tiedätte, mihin uskotte, -
ja jos ette, alatte tutkia Sanaa, -
mutta vielä tärkeämpää on se, keneen uskomme.
Jos keskitymme Jeesukseen, meillä on jotain yhteistä.
Hän kokoaa meidät yhteen, ja tie Herran luo on avoin kaikille.
Ei kuitenkaan olla liian dogmaattisia siinä, mihin uskomme ja sitoudumme.
Se on rumaa ja johtaa elämään, jossa vakaumus ja päättäväisyys -
eivät vie meitä eteenpäin vaan saavat meidät jäämään jumiin.
Silloin jäämme pyörimään vain yhden asian ympärille.
Olen kuullut, että samaan aikaan meidän konferenssimme kanssa -
on menossa toinenkin konferenssi. Se keskittyy siihen ajatukseen, -
että Pyhän Hengen työ on lakannut ja että kaikki, jotka uskovat -
Pyhän Hengen lahjoihin, kuten karismaatikot tai helluntailaiset, -
eivät ole edes kristittyjä.
He siis rajaavat teidät ja yli 500 miljoonaa muuta ihmistä -
pois kristikunnasta. Se on valtava osuus kristityistä.
Se ei vie heitä eteenpäin, vaan saa heidät jäämään jumiin.
Sanon aina nuorille, että jos menette nettiin, älkää jumiutuko asioihin, -
jotka saavat teidät sivuraiteille ja estävät teitä tekemästä sitä, -
mihin teidät on kutsuttu. Kuudes asia.
Jakeessa 1. Tim. 2:13 Paavali puhuu terveellisistä sanoista.
Uskon, että syvä vakaumus saa aikaan vahvan kulttuurin.
Jokaisen elämässä vallitsee jokin kulttuuri tai toimintamalli.
Seurakunnilla, yrityksillä, perheillä ja yksittäisillä ihmisillä -
on oma toimintakulttuurinsa.
Joskus se on luotu harkitusti, joskus se vain syntyy itsestään.
Jos sitä ei luoda, se luo itse itsensä.
"Ota esikuvaksi ne terveelliset sanat, jotka olet minulta kuullut, -
uskossa ja rakkaudessa, joka on Kristuksessa Jeesuksessa."
Minulle kulttuuri on sarja tietoisia tai tiedostamattomia, -
opittuja toimintamalleja, jotka määrittävät elämämme suunnan.
Kulttuuri on sarja tietoisia tai tiedostamattomia, -
opittuja toimintamalleja, jotka määrittävät elämämme suunnan.
Samoin kaava on sarja opittuja toimintamalleja, -
jotka määrittävät elämämme toimintakulttuurin.
Paavali sanoo, että hänen sanansa tulevat Jeesukselta, -
ja meidän tulee pitää niistä kiinni. Näin elämällämme on suunta.
Jos joku jää kiinni rattijuopumuksesta, mutta on siitä pahoillaan, -
kantaa seuraukset ja lupaa, ettei tee sitä toiste, -
hänen elämäänsä ei luultavasti määritä tuo yksi virhe vaan se, -
että hän oppii virheistään ja muuttuu.
Jos joku tekee sen aina vain uudestaan, siitä tulee hänelle kaava.
Jos haluat rakentaa vahvan toiminta- mallin, joka muuttaa elämäsi, -
sinun on lähdettävä liikkeelle syvästä vakaumuksesta, -
koska silloin luot oman kulttuurisi eikä se luo itse itseään.
Silloin sydämessäsi soiva teema kertoo elämäsi tarinan.
Seitsemäs ja viimeinen asia. Vakaumus luo pitkäjänteisyyttä.
Puhuttuaan terveellisistä sanoista Paavali jatkaa jakeessa 14: -
"Säilytä se hyvä, mikä sinulle on uskottu, Pyhän Hengen kautta, -
joka meissä asuu."
Hengen voima auttaa meitä pitämään sen, mikä meille on uskottu.
Elämällämme on suunta, ja meidän on pidettävä se, mikä meille on uskottu.
Saarn. 10:4 "Jos hallitsijassa nousee viha sinua kohtaan, -
niin älä jätä paikkaasi".
On ihmisiä, jotka eivät edes tiedä, mikä heidän paikkansa on.
Paikkasi on Jumalan tarkoitus ja tahto elämässäsi.
Tapahtuipa mitä tahansa, älä jätä paikkaasi.
Jae jatkuu: "...sillä sävyisyys pidättää suurista synneistä."
Joskus meille voi käydä niin, -
ettemme eläkään sitoutuneina siihen, mihin uskomme, -
niiden ihmisten kanssa, joiden kanssa meidät on kutsuttu elämään, -
arpinemme ja taisteluinemme, vaan jätämme paikkamme.
Saamme kärsiä siitä, ja samoin usein myös ihmiset ympärillämme.
Elämämme oli menossa johonkin, mutta olosuhteet tai jokin muu asia -
sai meidät jättämään paikkamme.
Älä tee niin, vaan päätä, että elämäsi on menossa johonkin.
Ollaan seurakunta, joka on menossa johonkin.
Olemme palvova seurakunta, mutta olemme myös seurakunta, -
jolla on näky ihmisten tavoittamisesta.
Se voi olla välipalan tarjoamista palomiehille -
tai seurakunnan istuttamista, -
mutta olemme menossa johonkin, ja olen iloinen, että olette osa sitä.
Eräs nuori kaveri kirjoitti hienon laulun, joka on uudella albumillamme.
Laulun nimi on "Close" (Lähellä), ja se kuvaa antautunutta elämää.
"Olen omistautunut ja antautunut vain palvomaan Sinua".
Siinä ei kuvata ikuista piileskelyä yksin Jumalan kanssa, -
vaan elämästä, jolla on suunta ja tarkoitus.
Pyhä kutsumus ei liity tekoihimme tai omaan hurskauteemme.
Se on elämää, jolla on tarkoitus.
"Seuraan Sinua, minne menetkin, pimeyden ja ahtauden läpi".
Tulee vaikeita aikoja ja joskus tie kapenee, -
mutta meillä on pyhä kutsumus, jossa on kyse Jumalan tarkoituksesta.
Meidät on pelastettu ja kutsuttu Jumalan tarkoitusta varten.
Jos haluat elää omistautuneena Jumalalle, elämässäsi tulee olla -
liikettä, suunta ja tarkoitus.
Emme tiedä, mitä elämä tuo eteen, -
mutta voimme päättää vakaasti sydämessämme, -
että pysymme paikallamme ja elämme elämää, jolla on tarkoitus.
1. Kor 15:58 "...olkaa lujat, järkähtämättömät, -
aina innokkaat Herran työssä..."
Se ei ole aina innostavaa. Tiellemme tulee lannistavia asioita, -
mutta jos elämämme perustuu syvään vakaumukseen elää elämää, -
joka on menossa jonnekin, löydämme aina voiman jatkaa.
Nousemme ylös, lähdemme liikkeelle ja toteutamme Jumalan tarkoitusta.
Olen aina rakastanut moottoriurheilua.
Aluksi se ei liittynyt millään tavalla seurakuntataustaani.
Kamppailin ensin asian kanssa. Miten Jumala liittyy autoihin?
Kun kasvoin seurakunnassa, koin, että minut oli jotenkin kutsuttu tähän.
Minulla on lajista paljon kokemusta.
Olen ollut kuskina, valokuvaajana ja osana kuvaustiimiä.
Olen järjestänyt tapahtumia.
Miksi minulla olisi tämä kokemus, ellei se olisi osa kutsuani?
Olen ollut nyt 8 vuotta mukana kristillisessä autourheilujärjestössä.
Rakastamme autoja, moottoriurheilua ja tapahtumien järjestämistä, -
mutta rakastamme myös Jumalaa, ja se näkyy tapahtumissamme.
Ydinajatuksemme on järjestää perheelle sopivia tapahtumia -
ja tavoittaa ihmisiä sitä kautta.
Monet ihmiset tulevat sanomaan meille, että tapahtumamme -
ovat erilaisia ja siksi mukavia. Juuri sen haluammekin kuulla.
Valinta yhdistyksen puheenjohtajaksi oli valtavan suuri kunnia.
Olin aluksi vastahakoinen ja jätin koko asian Jumalalle.
Sanoin: "Jumala, jos tämä on Sinusta, minut tullaan valitsemaan, -
ja toteutan tahtosi parhaani mukaan."
On tärkeää elää Jumalan tarkoitusta varten. Jos emme elä Jumalalle, -
elämme itseämme varten. Olen oppinut sen pitkän ajan kuluessa.
Olen vakuuttunut siitä, että autourheilu on osa kutsuani, -
koska rukoilen aina, että Jumalan tahto toteutuisi elämässäni.
Nöyrä Kuningas, Pyhä, -
syntisten ystävä, Jumalan oma Poika.
Lihaksi tullut Jumala ihmisten keskellä, -
kuljit tieni, sinä ymmärrät.
Palvelija ja Kuningas, ystävä minulle, -
pelastit sieluni ja pesit jalkani.
Kumarrun eteesi, annan Sinulle kaiken, -
Herra, haluan olla kaltaisesi.
Kaikki, mitä haluan, kaikki, mitä tarvitsen: -
enemmän Sinua, -
vähemmän minua.
Ota tämä elämä, Herra, se on Sinun.
Ota sydämeni, ota se kokonaan.
Ota se kokonaan, Herra.
Haluan kulkea Sinun teitäsi, -
rakastaa Sanaasi ja etsiä kasvojasi.
Palkintoni ja ainoa tavoitteeni -
on tuntea Sinut paremmin ja olla kaltaisesi.
Kaikki, mitä haluan, kaikki, mitä tarvitsen: -
enemmän Sinua, -
vähemmän minua.
Ota tämä elämä, Herra, se on Sinun.
Ota sydämeni, ota se kokonaan.
Kaikki, mitä haluan, kaikki, mitä tarvitsen...
Uskomme, että Jeesus, Voittaja, auttaa meitä elämään voitokkaasti -
niin, että täytämme Jumalan tehtävän ja nousemme ylösnousemususkossa.
"OLEMME NUORIA JA VAPAITA" -DEBYYTTIALBUMI
Tee työtä minussa, tee työtä minussa, tee työtä sydämessäni ikuisesti...
BRIAN HOUSTONIN KIRJA JA HILLSONGIN UUSI CD -
YHTEISHINTAAN RAJOITETUN AJAN.
Rukoilen, että voisimme etsiä oikeutta ja poistaa vääryyden.
Jumalan tärkein tehtävä meille on, -
että tyydytämme janon, joka on jokaisen sielussa.
Rukoilen, että voimme aina osoittaa ihmisille tien kotiin Jeesuksen luo, -
kotiin Jumalan huoneeseen ja kotiin, joka odottaa meitä taivaassa.
Ihmeellinen rakkautesi täyttää sydämeni, ja laulan...
ERIKOISVIERAINA...
Colour 2014: Rauhan, valon ja rakkauden vallankumous
Historian suurin rakkaustarina
Kiitos seurasta, se merkitsee minulle. paljon. Elä niin, että tiedät, -
mihin ja keneen uskot ja mistä elämässäsi on kyse.
Jumala siunatkoon sinua!
Suomennos: Anni Lähteenmäki